gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Malestar na automoción pola feble inxección de axudas do goberno español ao sector
Cuarta feira, 28 de setembro de 2022
Serán 88,4 millóns de euros
Os sindicatos cren que o peso do sector en Galiza xustificaba un esforzo maior por parte da administración estatal.
Redacción - 10:30 21/03/2009
Tags: automoción CCOO Citroën SIT Vigo
Na imaxe, as mobilización do pasado mes de novembro
O 11% dos fondos estatais para o sector, é dicir, 88,4 millóns de euros, é a contía do estímulo económico aprobado polo goberno español para o sector da automoción en Galiza, onde están o 10% dos traballadores do Estado neste eido. O Consello de Ministros decidiu este venres o reparto de 800 millóns de euros a distribuír entre 156 proxectos concretos. A maioría vai para Cataluña (224,9 millóns), seguíndolle a Comunidade Valenciana (109,3) e Euskadi (93,7 millóns de euros).
En Galiza, a maioría dos fondos van para Citroën, que poderá dispor de 71,5 millóns, a terceira partida máis grande a nivel estatal despois das que viaxan a Cataluña (171,7 millóns) e Comunidade Valenciana (82,9). A planta viguesa presentara dous proxectos de investimento por valor total de 167,2 millóns. O goberno español concédelle ao grupo francés 69,6 millóns en concepto de anticipo e 1,9 millóns de euros como axuda directa. A maiores, as empresas auxiliares, que achegaran até 38 solicitudes, repartiranse apenas 16,8 millóns, logo de que o Ministerio de Industria aprobase só 13 das iniciativas presentadas.
O sector agardaba máis
"Dista moito do solicitado", laiábase ao respecto o voceiro de CCOO no comité de empresa de Citroën, Pedro Comesaña, recordando que das manifestacións do ministro, Miguel Sebastián, e do propio presidente do goberno español, prognosticárase un compromiso maior coa planta viguesa. Ao fío, Comesaña considera que se notou o peso da industria da automoción en Cataluña e dixo esperar que o incumprimento das expectativas non poña en perigo a aposta de futuro do grupo en Vigo. Por outro lado, o voceiro de Comisións tamén analizou que a maior presión sindical en Cataluña e Valencia, onde os sindicatos "estiveron na rúa dende o primeiro día en que empezou a haber problemas no sector", puido influír tamén no reparto.
Do mesmo xeito, admitindo que se esperaban máis axudas, o secretario xeral do Sindicato Independente de Traballadores (SIT), Alberto Priego, afirmou que "calquera achega é boa", aínda que recoñeceu que as cantidades finalmente aprobadas polo Goberno distan moito das solicitadas pola dirección da planta para o seu plan industrial, que ten unha vixencia de catro anos e unha inversión total prevista de 1.062 millóns de euros.
Así e todo, Priego vinculou o privilexio para as empresas de Cataluña e Valencia coa presentación por aquelas terras de Expedientes de Regulación de Emprego, e manifestou a súa sospeita de que a planta de Vigo resultara peor parada porque non puxo en marcha, de momento, este mecanismo de regulación. "Quizais o non presentar un ERE pode dar sensación de que estamos mellor que outras plantas e non nos fan tanta falta as axudas", advertiu. Na súa opinión, a planta viguesa puxo en marcha medidas de flexibilidade "non sempre populares", e "sóubose organizar mellor". Pero, avisa Priego, iso "non significa que non se necesiten todos os apoios posíbeis" para un plan industrial no que "se puxeron moitas expectativas".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto